Rosario, Kabite - Wikipedia

# Rosario, Kabite

### Mula sa Tagalog Wikipedia, ang malayang ensiklopedya.

Bayan ng Rosario, Cavite
Lokasyon
Mapa ng Cavite na nagpapakita ng lokasyon ng Rosario
Pamahalaan
Rehiyon | CALABARZON (Rehiyon IV-A)
Lalawigan | Cavite
Distrito | Unang distrito ng Cavite
Mga barangay | 20
Kaurian ng kita: | Unang klaseng bayan; mataas na urbanisado
Pagkatatag | 1845
Alkalde | Renato Abutan
Mga pisikal na katangian
Lawak | 8.20 km²
Populasyon Kabuuan (2000) Densidad | 73,665 8,984/km²
Coordinate | 14°24' N 120°51 E

Ang Bayan ng Rosario ay isang mataas na urbanisadong bayan sa lalawigan ng Cavite, Pilipinas. Ayon sa sensus ng 2000, ang Rosario ay mayroong populasyon na 73,665 mamamayan at 15,780 na tahanan.

Ang Rosario ay isa sa dalawampung bayan na napapaloob sa lalawigan ng Cavite. Ang pangunahing kabuhayan sa bayang ito ay ang paghuli at pagtinda ng mga yamang dagat tulad ng isda, tahong, alimasag at iba pa dahil malapit ito sa dalampasigan. Bukod sa pagtinda ng mga yamang dagat, kilala rin ang Rosario sa paggawa ng asin. Dahil dito, ang Rosario ay tinatawag din sa kanyang palayaw na Salinas. Ang pangalan na Rosario ay kailan lang na bininyagan sa bayan. Ang Rosario ay unang tinatawag na Marcella ng mga prayle noong nasasakupan pa ng mga Kastila ang Pilipinas. Ang pangalan na Marcella ay nagmula sa salitang Kastila na mar na nangangahulugang dagat.

Noong 1845, ang Rosario (Salinas Marcella) ay dating pangalawang pinakamaliit na bayan sa lalawigan. Ngunit sa ngayon, ang Rosario ay kinikilalang isa sa mga pinakamaunlad na bayan sa lalawigan ng Cavite.

## [baguhin] Mga Barangay

Ang bayan ng Rosario ay nahahati sa 20 barangay.

- Silangan I
- Bagbag I
- Kanluran
- Ligtong I
- Ligtong II
- Muzon I
- Poblacion
- Sapa I
- Tejeros Convention
- Wawa I

- Ligtong III
- Bagbag II
- Ligtong IV
- Muzon II
- Sapa II
- Sapa III
- Sapa IV
- Silangan II
- Wawa II
- Wawa III

## [baguhin] Heograpiya

Ang Rosario ay napapaligiran sa hilagang at hilagang-silangan ng Noveleta, sa timog ang Tanza, at sa kanluran at timog-kanluran ay ang Look ng Maynila. Matatagpuan ang Rosario mahigit na 30 km patimog mula sa Maynila, 20 km pahilaga mula sa kapital ng probinsya, ang Lungsod ng Trece Martires at 17 km patimog at patimog-kanluran mula sa Lungsod ng Cavite. Ang Rosario ay maaring dayuhin sa pamamagitang ng mga sasakyang panlupa at pandagat (bangka).

## [baguhin] Kabuhayan at ekonomiya

Ang pangalawa sa pinaka maliit na nayon sa lalawigan ng Cavite, ang Rosario, ay ngayon isa sa "pinakamalaki" hindi dahil sa kalawakan nito ni hindi rin sa kabuuang ipon kung hindi dahil sa malaking biglaang pagunlad at pagbago ng pamahalaan, lipunan, kultura, at kabuhayan mula noong 1845.

Ang Rosario ay unang nabahagi sa San Francisco de Malabon na sa ngayon ay Gen. Trias, at tinawag itong "Tejero" ng mga Kastila. Ang pangalan na "Tejero" ay maaaring nanggaling sa salitang kastila na "tejer" (na ang ibig sabihin ay "habi") dahil sa paghahabi ng mga kababaihan ng mga lambat para maabot ang pangangailangan ng mga mangingisda, ang pangunahing hanapbuay, sa nayon. Nakikilala rin ang bayan sa pangalan na "Salinas" na nagmula sa salitang Kastila na "sal" (na ang ibig sabihin ay asin) dahil sa pag-gagawa ng asin at patis, na bukod sa pangingisda, isa sa pinakamalaking pagkakabuhayan ng bayan. Ang nayong ito ay nakilala rin sa pangalan na Marcelles o Marcella na nagmula sa salitang Kastila na mar (na ang ibig sabihin ay dagat) dahil sa kalapitan nito sa dagat.

## [baguhin] Himno ng Rosario

Ang himno ng Rosario ay isinulat at kinompows ng dating alkade Kgg. Jose "Nonong" Ricafrente noong 1996.

Mahal ko ang Rosario
Ito ang aking bayan
Dagat ang aming langit
At gabay n'ya ring buhay
Tayo'y magkapit bisig
Tungo sa 'ting pangarap
Isang bayang tahimik,
Masaya, at maunlad

## [baguhin] Kasaysayan at Sibika

## [baguhin] Mga Kawing Panlabas

- Philippine Standard Geographic Code
- 2000 Philippine Census Information

Retrieved from "http://tl.wikipedia.org../../../r/o/s/Rosario%2C_Kabite_c2f6.html"

Category: Mga bayan at lungsod sa Pilipinas

##### Views

- Artikulo
- Usapan
- Huling bersyon

##### Hanapin